Jianzi

250px|thumb|Jianzi partida parkean.
150px|thumb|Jianziko luma-bola.
Jianzi () Txinako kirol tradizional bat da. Luma-bola astun bat airean mantentzea helburu duen kirola da, horretarako partehartzaileek gorputzeko edozein atal erabil dezakete, besoak eta eskuak ezik.

 Historia 
Han dinastiaren garaian (K.a. 202 - K.o. 220) Cuju izeneko kirola egiten zen eta handik eratorria dela uste da. Entrenamendu militarra egiteko erabili izan da historian zehar. Liburu askotan agertzen dira jianziaren aipamenak.

Lehenengo txapelketa ofiziala 1933an jokatu zen Txinan. 1936ko Berlingo Olinpiar Jokoetan txinatar atleta batek erakustaldi bat egin zuen eta Alemanian aurrena eta Europako beste herrialdetan ondoren zabaltzen hasi zen, "shuttlecock" izenarekin, jolas gisa bazen ere.

1999. urtean sortu zen Nazioarteko Shuttlecock Federazioa (ISF) eta 2000an antolatu zen leheengo Munduko Txapelketa Hungariako Újszász hirian.

 Kirola 
Badminton kantxatan jokatzen da bi jokalariren artean edota bikoteka. Kalean edo parkean jokatzen denean pertsona gehiagoren artelko zirkuloak eratzea ere ohikoa da.

Sarearen alde batetik bestera pasatu behar da eta lurra uki dezan ekidin behar da. Horretarako gorputzeko edozein atal erabil daiteke luma-bola kolpatzeko, besoak eta eskuak ezik.

Luma-bola badmintonekoa baino 3-4 aldiz astunagoa da (15-25 g artean) eta lau luma luze ditu txertatuta, bamintonekoak hamasei luma labur ditu.

 Erreferentziak 

 Kanpo estekak 

Kategoria:Banakako kirolak
Kategoria:Talde kirolak
Kategoria:Txinako asmakizunak
Kategoria:Txinako kirola